title: Απόφαση 2014/674/ΚΕΠΠΑ του Συμβουλίου, της 25ης Σεπτεμβρίου 2014 , για την τροποποίηση και παράταση της απόφασης 2010/565/ΚΕΠΠΑ σχετικά με την αποστολή της Ευρωπαϊκής Ένωσης για παροχή συμβουλών και συνδρομής όσον αφορά τη μεταρρύθμιση του τομέα της ασφάλειας στη Λαϊκή Δημοκρατία του Κονγκό (EUSEC RD Congo)

text:
               26.9.2014

               EL

               Επίσημη Εφημερίδα της Ευρωπαϊκής Ένωσης

               L 282/24

         ΑΠΌΦΑΣΗ 2014/674/ΚΕΠΠΑ ΤΟΥ ΣΥΜΒΟΥΛΊΟΥ
   της 25ης Σεπτεμβρίου 2014
   για την τροποποίηση και παράταση της απόφασης 2010/565/ΚΕΠΠΑ σχετικά με την αποστολή της Ευρωπαϊκής Ένωσης για παροχή συμβουλών και συνδρομής όσον αφορά τη μεταρρύθμιση του τομέα της ασφάλειας στη Λαϊκή Δημοκρατία του Κονγκό (EUSEC RD Congo)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 21 Σεπτεμβρίου 2010 το Συμβούλιο εξέδωσε την απόφαση 2010/565/ΚΕΠΠΑ (1), η οποία τροποποιήθηκε τελευταία φορά με την απόφαση 2013/468/ΚΕΠΠΑ (2). Η απόφαση 2010/565/ΚΕΠΠΑ λήγει στις 30 Σεπτεμβρίου 2014.

               (2)

               Στις 18 Ιουνίου 2014 η Επιτροπή Πολιτικής και Ασφάλειας (ΕΠΑ) ενέκρινε τις Λεπτομέρειες για τη Μετάβαση της EUSEC RD Congo, στο πλαίσιο της μελλοντικής δέσμευσης της ΕΕ προς υποστήριξη της μεταρρύθμισης του τομέα της ασφάλειας (ΜΤΑ) στη Λαϊκή Δημοκρατία του Κονγκό (ΛΔΚ), πράγμα που συνεπάγεται την παράταση της EUSEC RD Congo κατά εννέα μήνες, έως τις 30 Ιουνίου 2015, για να πραγματοποιηθεί η τελική μετάβασή της με στόχο τη μεταβίβαση των αρμοδιοτήτων της.

               (3)

               Η EUSEC RD Congo θα διεξαχθεί σε περιστάσεις που ενδέχεται να επιδεινωθούν και είναι δυνατόν να υπονομεύσουν την επίτευξη των στόχων της εξωτερικής δράσης της Ένωσης, όπως καθορίζονται στο άρθρο 21 της Συνθήκης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2010/565/ΚΕΠΠΑ τροποποιείται ως εξής:

               1)

               Το άρθρο 2 αντικαθίσταται από το ακόλουθο κείμενο:
               «Άρθρο 2
               Δήλωση αποστολής
               Σκοπός της αποστολής είναι, σε στενή συνεργασία και συντονισμό με τους άλλους παράγοντες της διεθνούς κοινότητας, ιδίως τα Ηνωμένα Έθνη και τη MONUSCΟ, και προς επίτευξη των στόχων του άρθρου 1, να παράσχει συγκεκριμένη στήριξη στον τομέα της ΜΤΑ, δημιουργώντας τις συνθήκες που θα επιτρέψουν τη βραχυπρόθεσμη και μεσοπρόθεσμη υλοποίηση των δραστηριοτήτων και σχεδίων που βασίζονται στους προσανατολισμούς που επέλεξαν οι αρχές του Κονγκό μέσα στο σχέδιο για τη μεταρρύθμιση των FARDC και που περιλαμβάνονται στο πρόγραμμα δράσης της αποστολής, περιλαμβάνοντας μεταξύ άλλων:

                           α)

                           διατήρηση της στήριξης στο στρατηγικό επίπεδο με ταυτόχρονη ενσωμάτωση των δραστηριοτήτων που συνδέονται με την καταπολέμηση της ατιμωρησίας στους τομείς του σεβασμού των ανθρώπινων δικαιωμάτων, περιλαμβανομένης της σεξουαλικής βίας·

                           β)

                           διατήρηση της στήριξης για την εδραίωση της διοίκησης και τη θέσπιση ενός συστήματος διαχείρισης των ανθρώπινων πόρων, με βάση τις εν εξελίξει εργασίες για τη βελτίωση της αυτονομίας της διαδικασίας·

                           γ)

                           βελτίωση των επιχειρησιακών ικανοτήτων των FARDC, με την επιδίωξη από κοινού με τις στρατιωτικές αρχές της βιωσιμότητας του συστήματος στρατιωτικής εκπαίδευσης, εστιάζοντας σε σχολές για αξιωματικούς και υπαξιωματικούς.»

                     .

               2)

               Στο άρθρο 3, η παράγραφος 1 αντικαθίσταται από το ακόλουθο κείμενο:
               «1.   Η διάρθρωση της EUSEC RD Congo γίνεται σύμφωνα με τα έγγραφα σχεδιασμού της.».

               3)

               Στο άρθρο 5, η παράγραφος 4 διαγράφεται.

               4)

               Το άρθρο 9 αντικαθίσταται από το ακόλουθο κείμενο:
               «Άρθρο 9
               Χρηματοδοτικές ρυθμίσεις
               1.   Το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την αποστολή για το χρονικό διάστημα από την 1η Οκτωβρίου 2010 έως την 30ή Σεπτεμβρίου 2011 ανέρχεται σε 12 600 000 EUR.
               Το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την αποστολή για το χρονικό διάστημα από την 1η Οκτωβρίου 2011 έως την 30ή Σεπτεμβρίου 2012 ανέρχεται σε 13 600 000 EUR.
               Το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την αποστολή για το χρονικό διάστημα από την 1η Οκτωβρίου 2012 έως την 30ή Σεπτεμβρίου 2013 ανέρχεται σε 11 000 000 EUR.
               Το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την αποστολή για το χρονικό διάστημα από την 1η Οκτωβρίου 2013 έως την 30ή Σεπτεμβρίου 2014 ανέρχεται σε 8 455 000 EUR.
               Το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την αποστολή για το χρονικό διάστημα από την 1η Οκτωβρίου 2014 έως την 30ή Ιουνίου 2015 ανέρχεται σε 4 600 000 EUR.
               2.   Η διαχείριση όλων των δαπανών γίνεται σύμφωνα με τους κανόνες και τις διαδικασίες που ισχύουν για τον γενικό προϋπολογισμό της Ένωσης. Η συμμετοχή φυσικών και νομικών προσώπων στην ανάθεση συμβάσεων προμηθειών από την EUSEC RD Congo είναι ανοικτή σε όλους χωρίς περιορισμούς. Δεν εφαρμόζονται εξάλλου κανόνες καταγωγής για τα προϊόντα που αγοράζει η EUSEC RD Congo. Με έγκριση της Επιτροπής, η αποστολή μπορεί να συνάπτει τεχνικές συμφωνίες με κράτη μέλη, το κράτος υποδοχής, συμμετέχοντα τρίτα κράτη και άλλους διεθνείς φορείς όσον αφορά την παροχή εξοπλισμού, υπηρεσιών και εγκαταστάσεων στην EUSEC RD Congo.
               3.   Η EUSEC RD Congo είναι υπεύθυνη για την εκτέλεση του προϋπολογισμού της αποστολής. Προς τούτο, η EUSEC RD Congo υπογράφει συμφωνία με την Επιτροπή.
               4.   Με την επιφύλαξη των διατάξεων σχετικά με το καθεστώς της EUSEC RD Congo και του προσωπικού της, η EUSEC RD Congo είναι υπεύθυνη για τυχόν αξιώσεις και υποχρεώσεις που απορρέουν από την εκτέλεση της εντολής από την 1η Οκτωβρίου 2013, με εξαίρεση τις αξιώσεις που αφορούν σοβαρά παραπτώματα του αρχηγού αποστολής, για τα οποία ο αρχηγός αποστολής φέρει την ευθύνη.
               5.   Η εφαρμογή των χρηματοδοτικών ρυθμίσεων δεν θίγει τη δομή της διοίκησης που προβλέπεται στα άρθρα 5 και 7 και τις υπηρεσιακές απαιτήσεις της EUSEC RD Congo, συμπεριλαμβανομένης της συμβατότητας του εξοπλισμού και της διαλειτουργικότητας των ομάδων της.
               6.   Οι δαπάνες είναι επιλέξιμες από την ημερομηνία έναρξης ισχύος της παρούσας απόφασης.».

               5)

               Προστίθεται το ακόλουθο άρθρο:
               «Άρθρο 9α
               Μονάδα σχεδίων
               1.   Η EUSEC RD Congo διαθέτει μονάδα σχεδίων για την εκπόνηση και εκτέλεση σχεδίων. Κατά περίπτωση, η EUSEC RD Congo διευκολύνει και παρέχει συμβουλές όσον αφορά σχέδια που υλοποιούνται από κράτη μέλη και από τρίτα κράτη, υπό την ευθύνη τους, σε τομείς που συνδέονται με την εντολή της EUSEC RD Congo και προάγουν τους στόχους της.
               2.   Με την επιφύλαξη της παραγράφου 3, η EUSEC RD Congo μπορεί να προσφεύγει σε χρηματοδοτικές συνεισφορές των κρατών μελών ή τρίτων κρατών για την υλοποίηση σχεδίων που θεωρούνται ότι συμπληρώνουν κατά τρόπο συνεκτικό τις άλλες δράσεις της αποστολής EUSEC RD Congo, εφόσον το σχέδιο:

                           α)

                           προβλέπεται στο δημοσιονομικό δελτίο της παρούσας απόφασης· ή

                           β)

                           έχει ενσωματωθεί κατά τη διάρκεια της εντολής μέσω τροποποίησης του δημοσιονομικού δελτίου κατόπιν αιτήσεως του αρχηγού αποστολής.

                     Η EUSEC RD Congo συνάπτει συμφωνία με τα εν λόγω κράτη, η οποία ρυθμίζει, ιδίως, τις ειδικές διαδικασίες για την εξέταση κάθε καταγγελίας τρίτων περί ζημιών που προκαλούνται εξαιτίας πράξεων ή παραλείψεων της EUSEC RD Congo κατά τη διαχείριση των κεφαλαίων που τίθενται στη διάθεσή της από τα εν λόγω κράτη. Τα κράτη που παρέχουν την οικονομική συνδρομή δεν μπορούν επ' ουδενί να καθιστούν υπεύθυνους την Ένωση ή τον ΥΕ για πράξεις ή παραλείψεις της EUSEC RD Congo κατά τη χρησιμοποίηση των κεφαλαίων που διατέθηκαν από τα εν λόγω κράτη.
               3.   Οι χρηματοδοτικές συνεισφορές τρίτων κρατών στη μονάδα σχεδίων υπόκειται στην προηγούμενη αποδοχή από την ΕΠΑ.».

               6)

               Το άρθρο 13 τροποποιείται ως εξής:

                           α)

                           Η παράγραφος 1 αντικαθίσταται από το ακόλουθο κείμενο:
                           «1.   Ο ΥΕ εξουσιοδοτείται να κοινοποιεί στα τρίτα κράτη που συνδέονται με την παρούσα απόφαση, εφόσον κρίνεται σκόπιμο και σύμφωνα με τις ανάγκες της αποστολής, διαβαθμισμένες πληροφορίες και έγγραφα της ΕΕ που παράγονται για τους σκοπούς της αποστολής και φέρουν διαβάθμιση έως “CONFIDENTIEL UE/EU CONFIDENTIAL”, σύμφωνα με την απόφαση 2013/488/EΕ (3).

                              (3)  Απόφαση 2013/488/ΕΕ του Συμβουλίου, της 23ης Σεπτεμβρίου 2013, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (ΕΕ L 274 της 15.10.2013, σ. 1).»"
						.

                           β)

                           Η παράγραφος 5 αντικαθίσταται από το ακόλουθο κείμενο:
                           «5.   Ο ΥΕ δύναται να αναθέτει τις αναφερόμενες στις παραγράφους 1 έως 4 εξουσίες, καθώς και τη δυνατότητα θέσπισης των ρυθμίσεων που αναφέρονται στις παραγράφους 2 και 3, σε πρόσωπα που βρίσκονται υπό την εποπτεία του και/ή στον αρχηγό της αποστολής.».

               7)

               Στο άρθρο 17, το δεύτερο εδάφιο αντικαθίσταται από το ακόλουθο κείμενο:
               «Εφαρμόζεται μέχρι τις 30 Ιουνίου 2015.».
         Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.
   Εφαρμόζεται από την 1η Οκτωβρίου 2014.

      Βρυξέλλες, 25 Σεπτεμβρίου 2014.

            Για το Συμβούλιο

            Η Πρόεδρος

         F. GUIDI

      (1)  Απόφαση 2010/565/ΚΕΠΠΑ του Συμβουλίου, της 21ης Σεπτεμβρίου 2010, σχετικά με την αποστολή της Ευρωπαϊκής Ένωσης για παροχή συμβουλών και συνδρομής όσον αφορά τη μεταρρύθμιση του τομέα της ασφάλειας στη Λαϊκή Δημοκρατία του Κονγκό (EUSEC RD Congo) (ΕΕ L 248 της 22.9.2010, σ. 59).

      (2)  Απόφαση 2013/468/ΚΕΠΠΑ του Συμβουλίου, της 23ης Σεπτεμβρίου 2013, για την τροποποίηση και παράταση της απόφασης 2010/565/ΚΕΠΠΑ σχετικά με την αποστολή της Ευρωπαϊκής Ένωσης για παροχή συμβουλών και συνδρομής όσον αφορά τη μεταρρύθμιση του τομέα της ασφάλειας στη Λαϊκή Δημοκρατία του Κονγκό (EUSEC RD Congo) (ΕΕ L 252 της 24.9.2013, σ. 29).


title: 2014/733/ΕΕ: Απόφαση του Συμβουλίου, της 8ης Οκτωβρίου 2014 , σχετικά με την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας σύμπραξης στον τομέα της αλιείας μεταξύ της Ευρωπαϊκής Ένωσης και της Δημοκρατίας της Σενεγάλης, καθώς και του πρωτοκόλλου της εφαρμογής

text:
               23.10.2014

               EL

               Επίσημη Εφημερίδα της Ευρωπαϊκής Ένωσης

               L 304/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 8ης Οκτωβρίου 2014
   σχετικά με την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας σύμπραξης στον τομέα της αλιείας μεταξύ της Ευρωπαϊκής Ένωσης και της Δημοκρατίας της Σενεγάλης, καθώς και του πρωτοκόλλου της εφαρμογής

      (2014/733/ΕΕ)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43, σε συνδυασμό με το άρθρο 218 παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η Ευρωπαϊκή Ένωση και η Δημοκρατία της Σενεγάλης προέβησαν σε διαπραγματεύσεις για μια συμφωνία σύμπραξης στον τομέα της αλιείας (εφεξής «συμφωνία σύμπραξης»), καθώς και του πρωτοκόλλου εφαρμογής αυτής (εφεξής «πρωτόκολλο»), με την οποία παραχωρούνται στα σκάφη της Ευρωπαϊκής Ένωσης αλιευτικές δυνατότητες στα ύδατα στα οποία η Δημοκρατία της Σενεγάλης ασκεί την κυριαρχία ή τη δικαιοδοσία της σε θέματα αλιείας.

               (2)

               Αποτέλεσμα των διαπραγματεύσεων αυτών ήταν η μονογράφηση της συμφωνίας και του πρωτοκόλλου στις 25 Απριλίου 2014.

               (3)

               Η συμφωνία καταργεί την προηγούμενη συμφωνία μεταξύ της κυβερνήσεως της Δημοκρατίας της Σενεγάλης και της Ευρωπαϊκής Οικονομικής Κοινότητας περί της αλιείας στα ανοικτά των ακτών της Σενεγάλης (1) που τέθηκε σε ισχύ την 1η Ιουνίου 1981.

               (4)

               Το άρθρο 17 της συμφωνίας και το άρθρο 12 του πρωτοκόλλου, αντιστοίχως, προβλέπουν την προσωρινή εφαρμογή από την ημερομηνία υπογραφής τους.

               (5)

               Είναι σκόπιμο να υπογραφεί η συμφωνία και το πρωτόκολλο.

               (6)

               Για να εξασφαλισθεί η συνέχιση των αλιευτικών δραστηριοτήτων των σκαφών της ΕΕ, είναι αναγκαία η προσωρινή εφαρμογή της συμφωνίας και του πρωτοκόλλου, εν αναμονή της ολοκλήρωσης των διαδικασιών που απαιτούνται για τη σύναψή τους,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Επιτρέπεται η υπογραφή, εξ ονόματος της Ένωσης, της συμφωνίας σύμπραξης στον τομέα της αλιείας μεταξύ της Ευρωπαϊκής Ένωσης και της Δημοκρατίας της Σενεγάλης, καθώς και του πρωτοκόλλου εφαρμογής, με την επιφύλαξη σύναψης της εν λόγω συμφωνίας και του σχετικού πρωτοκόλλου.
   Το κείμενο της συμφωνίας και του πρωτοκόλλου επισυνάπτονται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία και το πρωτόκολλο εξ ονόματος της Ένωσης.
   Άρθρο 3
   Η συμφωνία εφαρμόζεται προσωρινά σύμφωνα με το άρθρο 17 αυτής, από την ημερομηνία υπογραφής της (2), εν αναμονή της ολοκλήρωσης των απαραίτητων για τη σύναψή της διαδικασιών.
   Άρθρο 4
   Το πρωτόκολλο εφαρμόζεται προσωρινά, σύμφωνα με το άρθρο 12 αυτού, από την ημερομηνία υπογραφής του (3), εν αναμονή της ολοκλήρωσης των απαραίτητων για τη σύναψή του διαδικασιών.
   Άρθρο 5
   Η παρούσα απόφαση αρχίζει να ισχύει την ημέρα της έκδοσής της.

      Λουξεμβούργο, 8 Οκτωβρίου 2014.

            Για το Συμβούλιο

            Ο Πρόεδρος

         M. LUPI

      (1)  Συμφωνία μεταξύ της κυβερνήσεως της Δημοκρατίας της Σενεγάλης και της Ευρωπαϊκής Οικονομικής Κοινότητας περί της αλιείας στα ανοικτά των ακτών της Σενεγάλης (ΕΕ L 226 της 29.8.1980, σ. 17).

      (2)  Η ημερομηνία υπογραφής της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης από τη γενική γραμματεία του Συμβουλίου.

      (3)  Η ημερομηνία υπογραφής του πρωτοκόλλου θα δημοσιευθεί στην Επίσημη Εφημερίδα της Ευρωπαϊκής Ένωσης από τη γενική γραμματεία του Συμβουλίου.


title: 2012/106/ΕΕ: Απόφαση του Συμβουλίου, της 14ης Δεκεμβρίου 2011 , σχετικά με την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας μεταξύ της Ευρωπαϊκής Ένωσης και της κυβέρνησης της Ρωσικής Ομοσπονδίας όσον αφορά το εμπόριο εξαρτημάτων και κατασκευαστικών στοιχείων μηχανοκίνητων οχημάτων μεταξύ της Ευρωπαϊκής Ένωσης και της Ρωσικής Ομοσπονδίας

text:
                  29.2.2012

                  EL

                  Επίσημη Εφημερίδα της Ευρωπαϊκής Ένωσης

                  L 57/14

         ΑΠΟΦΑΣΗ ΤΟΥ ΣΥΜΒΟΥΛΙΟΥ
         της 14ης Δεκεμβρίου 2011
         σχετικά με την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας μεταξύ της Ευρωπαϊκής Ένωσης και της κυβέρνησης της Ρωσικής Ομοσπονδίας όσον αφορά το εμπόριο εξαρτημάτων και κατασκευαστικών στοιχείων μηχανοκίνητων οχημάτων μεταξύ της Ευρωπαϊκής Ένωσης και της Ρωσικής Ομοσπονδίας
         (2012/106/ΕΕ)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 5,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:

                     (1)

                     Λόγω της οικονομικής σημασίας για την Ένωση των εξαγωγών μηχανοκινήτων οχημάτων και των εξαρτημάτων και κατασκευαστικών στοιχείων τους προς τη Ρωσική Ομοσπονδία και ως αποτέλεσμα των διαπραγματεύσεων σχετικά με την προσχώρηση της Ρωσικής Ομοσπονδίας στον Παγκόσμιο Οργανισμό Εμπορίου (ΠΟΕ), ως εμφαίνεται στην έκθεση της ομάδας εργασίας σχετικά με την προσχώρηση αυτή, το καθεστώς επενδύσεων στην αυτοκινητοβιομηχανία, που εφαρμόζει η Ρωσική Ομοσπονδία, όπως τροποποιήθηκε στις 24 Δεκεμβρίου 2010, μπορεί να συνεχιστεί έως την 1η Ιουλίου 2018 υπό ορισμένες προϋποθέσεις.

                     (2)

                     Υπάρχει κίνδυνος, το καθεστώς επενδύσεων στην αυτοκινητοβιομηχανία, που εφαρμόζει η Ρωσική Ομοσπονδία, να οδηγήσει σε απομάκρυνση της παραγωγής εξαρτημάτων και κατασκευαστικών στοιχείων μηχανοκίνητων οχημάτων από την Ευρωπαϊκή Ένωση λόγω της υποχρέωσης των επενδυτών, στα πλαίσια του καθεστώτος αυτού, να πληρούν την απαίτηση τοπικού περιεχομένου και τις άλλες απαιτήσεις που αφορούν την τοπική διάσταση της παραγωγής.

                     (3)

                     Στο πλαίσιο των διαπραγματεύσεων σχετικά με την προσχώρησης της Ρωσικής Ομοσπονδίας στον ΠΟΕ, η Επιτροπή διαπραγματεύτηκε εξ ονόματος της Ένωσης μια συμφωνία όσον αφορά το εμπόριο εξαρτημάτων και κατασκευαστικών στοιχείων μηχανοκίνητων οχημάτων μεταξύ της Ευρωπαϊκής Ένωσης και της Ρωσικής Ομοσπονδίας («συμφωνία») με την οποία θεσπίζεται ένας αντισταθμιστικός μηχανισμός ώστε να εξασφαλιστεί ότι οι εισαγωγές εξαρτημάτων και κατασκευαστικών στοιχείων μηχανοκίνητων οχημάτων από την Ένωση στην Ρωσική Ομοσπονδία δεν θα μειωθούν λόγω της εφαρμογής του καθεστώτος επενδύσεων στην αυτοκινητοβιομηχανία.

                     (4)

                     Η συμφωνία θα πρέπει να υπογραφεί και να εφαρμοσθεί προσωρινά με την επιφύλαξη της ολοκλήρωσης των αναγκαίων διαδικασιών σύναψής της,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

            Άρθρο 1
            Η υπογραφή της συμφωνίας μεταξύ της Ευρωπαϊκής Ένωσης και της κυβέρνησης της Ρωσικής Ομοσπονδίας όσον αφορά το εμπόριο εξαρτημάτων και κατασκευαστικών στοιχείων μηχανοκίνητων οχημάτων μεταξύ της Ευρωπαϊκής Ένωσης και της Ρωσικής Ομοσπονδίας εγκρίνεται εξ ονόματος της Ένωσης, υπό την επιφύλαξη της σύναψής της σε μεταγενέστερη ημερομηνία.
            Το κείμενο της συμφωνίας επισυνάπτεται στην παρούσα απόφαση.

            Άρθρο 2
            Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι εξουσιοδοτημένα να υπογράψουν τη συμφωνία εξ ονόματος της Ένωσης.

            Άρθρο 3
            Η συμφωνία εφαρμόζεται προσωρινά, σύμφωνα με το άρθρο 13 παράγραφος 3 αυτής, από την ημερομηνία προσχώρησης της Ρωσικής Ομοσπονδίας στον ΠΟΕ, μέχρι να ολοκληρωθούν οι διαδικασίες σύναψής της (1).

            Άρθρο 4
            Η παρούσα απόφαση αρχίζει να ισχύει την ημερομηνία της έκδοσής της.

            Γενεύη, 14 Δεκεμβρίου 2011.

                  Για το Συμβούλιο

                  Ο Πρόεδρος

               M. NOGAJ

            (1)  Η ημερομηνία προσωρινής εφαρμογής της συμφωνίας δημοσιεύεται στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.


title: Απόφαση (ΕΕ) 2015/1522 του Συμβουλίου, της 14ης Σεπτεμβρίου 2015, με την οποία καθορίζεται η θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής για τις δημόσιες συμβάσεις σχετικά με την προσχώρηση της Δημοκρατίας της Μολδαβίας στην αναθεωρημένη συμφωνία για τις δημόσιες συμβάσεις

text:
               15.9.2015

               EL

               Επίσημη Εφημερίδα της Ευρωπαϊκής Ένωσης

               L 239/144

         ΑΠΌΦΑΣΗ (ΕΕ) 2015/1522 ΤΟΥ ΣΥΜΒΟΥΛΊΟΥ
   της 14ης Σεπτεμβρίου 2015
   με την οποία καθορίζεται η θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής για τις δημόσιες συμβάσεις σχετικά με την προσχώρηση της Δημοκρατίας της Μολδαβίας στην αναθεωρημένη συμφωνία για τις δημόσιες συμβάσεις
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 7 Ιανουαρίου 2002 η Δημοκρατία της Μολδαβίας υπέβαλε αίτηση προσχώρησης στην αναθεωρημένη συμφωνία για τις δημόσιες συμβάσεις («αναθεωρημένη ΣΔΣ»).

               (2)

               Οι δεσμεύσεις της Δημοκρατίας της Μολδαβίας σχετικά με την κάλυψη καθορίζονται στην τελική της προσφορά, όπως υποβλήθηκε στα συμβαλλόμενα μέρη της αναθεωρημένης ΣΔΣ στις 27 Μαΐου 2015.

               (3)

               Η τελική προσφορά της Δημοκρατίας της Μολδαβίας προβλέπει την εκτεταμένη κάλυψη κεντρικών, περιφερειακών και τοπικών και άλλων οντοτήτων που δραστηριοποιούνται στους τομείς των υπηρεσιών κοινής ωφέλειας, των εμπορευμάτων, των κατασκευαστικών υπηρεσιών και άλλων υπηρεσιών. Ως εκ τούτου, είναι ικανοποιητική και αποδεκτή. Οι όροι προσχώρησης της Δημοκρατίας της Μολδαβίας, όπως παρατίθενται στο παράρτημα της παρούσας απόφασης, θα αντικατοπτρίζονται στην απόφαση της επιτροπής για τις δημόσιες συμβάσεις («επιτροπή της ΣΔΣ») σχετικά με την προσχώρηση της Δημοκρατίας της Μολδαβίας.

               (4)

               Η προσχώρηση της Δημοκρατίας της Μολδαβίας στην αναθεωρημένη ΣΔΣ αναμένεται να συμβάλει θετικά στο περαιτέρω άνοιγμα διεθνώς των αγορών δημόσιων συμβάσεων.

               (5)

               Το άρθρο ΧΧΙΙ παράγραφος 2 της αναθεωρημένης ΣΔΣ προβλέπει ότι κάθε μέλος του ΠΟΕ μπορεί να προσχωρήσει στην αναθεωρημένη ΣΔΣ βάσει όρων οι οποίοι θα συμφωνηθούν μεταξύ του εν λόγω μέλους και των μερών και οι οποίοι θα οριστούν σε απόφαση της επιτροπής της ΣΔΣ.

               (6)

               Κατά συνέπεια, είναι αναγκαίο να καθοριστεί η θέση που θα ληφθεί εξ ονόματος της Ένωσης στο πλαίσιο της επιτροπής της ΣΔΣ σε σχέση με την προσχώρηση της Δημοκρατίας της Μολδαβίας,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρέπει να ληφθεί εξ ονόματος της Ένωσης στο πλαίσιο της επιτροπής για τις δημόσιες συμβάσεις είναι να εγκριθεί η προσχώρηση της Δημοκρατίας της Μολδαβίας στην αναθεωρημένη συμφωνία σχετικά με τις δημόσιες συμβάσεις, με την επιφύλαξη ειδικών όρων προσχώρησης που καθορίζονται στο παράρτημα της παρούσας απόφασης.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 14 Σεπτεμβρίου 2015.

            Για το Συμβούλιο

            Ο Πρόεδρος

         J. ASSELBORN

      ΠΑΡΑΡΤΗΜΑ

         ΟΡΟΙ ΤΗΣ EE ΓΙΑ ΤΗΝ ΠΡΟΣΧΩΡΗΣΗ ΤΗΣ ΔΗΜΟΚΡΑΤΙΑΣ ΤΗΣ ΜΟΛΔΑΒΙΑΣ ΣΤΗΝ ΑΝΑΘΕΩΡΗΜΕΝΗ ΣΔΣ
          (1)

      Μετά την προσχώρηση της Δημοκρατίας της Μολδαβίας στην αναθεωρημένη ΣΔΣ, το σημείο 2 του τμήματος 2 («Οι κεντρικές κυβερνητικές αναθέτουσες αρχές των κρατών μελών της ΕΕ») του παραρτήματος 1 του προσαρτήματος I για την Ευρωπαϊκή Ένωση έχει ως εξής:

                     «2.

                     Για τα εμπορεύματα, τις υπηρεσίες, τους προμηθευτές εμπορευμάτων και τους παρόχους υπηρεσιών του Ισραήλ, του Μαυροβουνίου και της Δημοκρατίας της Μολδαβίας, σύναψη δημόσιων συμβάσεων από τις ακόλουθες κεντρικές κυβερνητικές αναθέτουσες αρχές.».

         (1)  Η αρίθμηση των καταλόγων των μερών της αναθεωρημένης ΣΔΣ που αντιστοιχούν στο πεδίο εφαρμογής έχει αλλάξει από τη γραμματεία του ΠΟΕ σε συμφωνία με τα μέρη της αναθεωρημένης ΣΔΣ. Η αρίθμηση που χρησιμοποιείται στο παρόν παράρτημα αντιστοιχεί στην αρίθμηση του τελευταίου πιστού αντιγράφου των καταλόγων των μερών της αναθεωρημένης ΣΔΣ που αντιστοιχούν στο πεδίο εφαρμογής, το οποίο διαβιβάσθηκε από τον ΠΟΕ στα μέρη της αναθεωρημένης ΣΔΣ με επίσημη κοινοποίηση και είναι διαθέσιμο στην ιστοσελίδα http://www.wto.org/english/tratop_e/gproc_e/gp_app_agree_e.htm#revisedGPA Η αρίθμηση των καταλόγων των μερών της αναθεωρημένης ΣΔΣ που αντιστοιχούν στο πεδίο εφαρμογής και έχει δημοσιευθεί στην ΕΕ L 68 της 7.3.2014, σ. 2 δεν ισχύει πλέον.


title: 2005/594/EK: Απόφαση του Συμβουλίου, της 29ης Ιουλίου 2005, για το διορισμό τεσσάρων μελών του διοικητικού συμβουλίου του Ευρωπαϊκού Οργανισμού Φαρμάκων (ΕΜΕΑ)

text:
               4.8.2005

               EL

               Επίσημη Εφημερίδα της Ευρωπαϊκής Ένωσης

               L 203/22

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 29ης Ιουλίου 2005
   για το διορισμό τεσσάρων μελών του διοικητικού συμβουλίου του Ευρωπαϊκού Οργανισμού Φαρμάκων (ΕΜΕΑ)
   (2005/594/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004, για τη θέσπιση κοινοτικών διαδικασιών χορήγησης άδειας και εποπτείας όσον αφορά τα φάρμακα που προορίζονται για ανθρώπινη και για κτηνιατρική χρήση και για τη σύσταση Ευρωπαϊκού Οργανισμού Φαρμάκων (1), και ιδίως το άρθρο 65 παράγραφοι 1 και 4,
   τον κατάλογο υποψηφιοτήτων που κατάρτισε η Επιτροπή στις 25 Φεβρουαρίου 2005,
   τη γνώμη του Ευρωπαϊκού Κοινοβουλίου,
   ΑΠΟΦΑΣΙΖΕΙ:
   Άρθρο 1
   Η κα Mary Geraldine BAKER, που γεννήθηκε στο Λονδίνο (Ηνωμένο Βασίλειο), στις 27 Οκτωβρίου 1936,
   ο κ. Jean GEORGES, που γεννήθηκε στο Esch-sur-Alzette (Λουξεμβούργο) στις 11 Ιουλίου 1966,
   η κα Lisette TIDDENS-ENGWIRDA, που γεννήθηκε στο Άμστερνταμ (Κάτω Χώρες) στις 25 Ιουνίου 1950 και
   ο κ. Fritz Rupert UNGEMACH, που γεννήθηκε στο Μόναχο (Γερμανία) στις 6 Φεβρουαρίου 1947,
   διορίζονται μέλη του διοικητικού συμβουλίου του Ευρωπαϊκού Οργανισμού Φαρμάκων για περίοδο τριών ετών.
   Άρθρο 2
   Η ημερομηνία κατά την οποία θα αρχίσει η τριετής περίοδος που αναφέρεται στο άρθρο 1 θα καθοριστεί από το διοικητικό συμβούλιο του Ευρωπαϊκού Οργανισμού Φαρμάκων.

      Βρυξέλλες, 29 Ιουλίου 2005.

            Για το Συμβούλιο

            Ο Πρόεδρος

         J. STRAW

      (1)  ΕΕ L 136 της 30.4.2004, σ. 1.


title: 2008/310/ΕΚ: Απόφαση του Συμβουλiου, της 7ης Απριλίου 2008 , περί διορισμού, στην Επιτροπή των Περιφερειών, επτά τακτικών και επτά αναπληρωματικών μελών από το Ηνωμένο Βασίλειο

text:
               17.4.2008

               EL

               Επίσημη Εφημερίδα της Ευρωπαϊκής Ένωσης

               L 107/30

      ΑΠΌΦΑΣΗ ΤΟΥ ΣΥΜΒΟΥΛIΟΥ

   της 7ης Απριλίου 2008
   περί διορισμού, στην Επιτροπή των Περιφερειών, επτά τακτικών και επτά αναπληρωματικών μελών από το Ηνωμένο Βασίλειο
   (2008/310/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,
   την πρόταση της κυβέρνησης του Ηνωμένου Βασιλείου,
   Εκτιμώντας τα ακόλουθα:

               (1)

               Στις 24 Ιανουαρίου 2006, το Συμβούλιο εξέδωσε την απόφαση 2006/116/ΕΚ για το διορισμό των τακτικών και αναπληρωματικών μελών της Επιτροπής των Περιφερειών από την περίοδο 26 Ιανουαρίου 2006 έως 25 Ιανουαρίου 2010 (1).

               (2)

               Επτά θέσεις τακτικών μελών της Επιτροπής των Περιφερειών έμειναν κενές λόγω της λήξης της θητείας της κας ASHTON, του κ. BODFISH, της κας Olive BROWN, της κας COLEMAN, της κας BUTLER, του κ. McCONNELL και της κας OLDFATHER. Πέντε θέσεις αναπληρωματικών μελών της Επιτροπής των Περιφερειών έμειναν κενές λόγω της λήξης της θητείας του κ. ANGELL, του κ. FOOTE-WOOD, της κας KAGAN, της κας DAVIES και του κ. LYON. Μία θέση αναπληρωματικού μέλους έμεινε κενή μετά την παραίτηση του κ. LOCHHEAD. Μία θέση αναπληρωματικού μέλους έμεινε κενή μετά το διορισμό του κ. MALCOLM ως τακτικού μέλους,

         ΑΠΟΦΑΣΙΖΕΙ:
   Άρθρο 1
   Διορίζονται στην Επιτροπή των Περιφερειών, για το εναπομένον διάστημα της τρέχουσας εντολής, ήτοι έως τις 25 Ιανουαρίου 2010:

               α)

               ως τακτικά μέλη:

                           —

                           Linda GILLHAM, Μέλος του Δημοτικού Συμβουλίου του Runnymede

                           —

                           Dave WILCOX, Μέλος του Συμβουλίου της Κομητείας του Derbyshire

                           —

                           Iain MALCOLM, Μέλος του Δημοτικού Συμβουλίου South Tyneside (αλλαγή αξιώματος)

                           —

                           Doris ANSARI, Μέλος του Συμβουλίου της Κομητείας της Κορνουάλης

                           —

                           Christine CHAPMAN, Μέλος της Εθνικής Συνέλευσης της Ουαλλίας

                           —

                           Keith BROWN, Μέλος του Κοινοβουλίου της Σκωτίας

                           —

                           Irene OLDFATHER, Μέλος του Κοινοβουλίου της Σκωτίας·

                     και

               β)

               ως αναπληρωματικά μέλη:

                           —

                           Kathy POLLARD, Μέλος του Συμβουλίου της Κομητείας του Suffolk

                           —

                           Doreen HUDDART, Μέλος του Δημοτικού Συμβουλίου του Newcastle-upon-Tyne

                           —

                           Feryat DEMIRCI, Μέλος του Δημοτικού Συμβουλίου του Hackney (Λονδίνο)

                           —

                           Cindy HUGHES, Μέλος του Δημοτικού Συμβουλίου του Darlington

                           —

                           Nerys EVANS, Μέλος της Εθνικής Συνέλευσης της Ουαλλίας

                           —

                           Allison McINNES, Μέλος του Κοινοβουλίου της Σκωτίας

                           —

                           Ted BROCKLEBANK, Μέλος του Κοινοβουλίου της Σκωτίας.

         Άρθρο 2
   Η παρούσα απόφαση παράγει αποτελέσματα από την ημέρα της έκδοσής της.

      Λουξεμβούργο, 7 Απριλίου 2008.

            Για το Συμβούλιο

            Ο Πρόεδρος

         R. ŽERJAV

      (1)  ΕΕ L 56 της 25.2.2006, σ. 75.


title: 2006/301/ΕΚ: Απόφαση της Επιτροπής, της  25ης Απριλίου 2006 , για την περάτωση της διαδικασίας αντιντάμπινγκ όσον αφορά τις εισαγωγές αιθυλικής αλκοόλης καταγωγής Γουατεμάλας και Πακιστάν

text:
               26.4.2006

               EL

               Επίσημη Εφημερίδα της Ευρωπαϊκής Ένωσης

               L 112/13

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 25ης Απριλίου 2006
   για την περάτωση της διαδικασίας αντιντάμπινγκ όσον αφορά τις εισαγωγές αιθυλικής αλκοόλης καταγωγής Γουατεμάλας και Πακιστάν
   (2006/301/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 384/96 του Συμβουλίου της 22ας Δεκεμβρίου 1995 για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) (εφεξής «ο βασικός κανονισμός»), και ιδίως το άρθρο 9,
   κατόπιν διαβουλεύσεων με τη συμβουλευτική επιτροπή,
   Εκτιμώντας τα ακόλουθα:
   A.   ΔΙΑΔΙΚΑΣΙΑ

               (1)

               Στις 26 Μαΐου 2005, με ανακοίνωση που δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2), η Επιτροπή ανήγγειλε την έναρξη διαδικασίας αντιντάμπινγκ όσον αφορά τις εισαγωγές στην Κοινότητα αιθυλικής αλκοόλης, μετουσιωμένης και μη μετουσιωμένης με κατ' όγκο αλκοολικό τίτλο 80 % vol ή περισσότερο, καταγωγής Γουατεμάλας και Πακιστάν, που υπάγεται κανονικά στους κωδικούς ΣΟ 2207 10 00 και ex 2207 20 00.

               (2)

               Η διαδικασία αντιντάμπινγκ κινήθηκε, δυνάμει του άρθρου 5 του βασικού κανονισμού, μετά την καταγγελία που υποβλήθηκε στις 11 Απριλίου 2005 από την Committee of Industrial Ethanol Producers της Ευρωπαϊκής Ένωσης (εφεξής «ο καταγγέλλων») εξ ονόματος παραγωγών που αντιπροσωπεύουν το μεγαλύτερο τμήμα, σ' αυτήν την περίπτωση πάνω από το 30 %, της συνολικής κοινοτικής παραγωγής αιθυλικής αλκοόλης.

               (3)

               Η καταγγελία περιείχε εκ πρώτης όψεως αποδεικτικά στοιχεία ως προς την ύπαρξη πρακτικής ντάμπινγκ όσον αφορά το εν λόγω προϊόν και τη σημαντική ζημία που προέκυψε από την πρακτική αυτή, τα οποία θεωρήθηκαν επαρκή για να δικαιολογήσουν την έναρξη διαδικασίας αντιντάμπινγκ.

               (4)

               Η Επιτροπή ενημέρωσε επίσημα τους παραγωγούς-εξαγωγείς στη Γουατεμάλα και στο Πακιστάν, τους εισαγωγείς-εμπόρους, τους προμηθευτές και τους χρήστες που είναι γνωστό ότι ενδιαφέρονται, τους αντιπροσώπους των ενδιαφερομένων χωρών εξαγωγής και όλους τους άλλους γνωστούς κοινοτικούς παραγωγούς σχετικά με την έναρξη της διαδικασίας. Τα ενδιαφερόμενα μέρη είχαν τη δυνατότητα να εκθέσουν γραπτώς τις απόψεις τους και να ζητήσουν ακρόαση εντός της προθεσμίας που προβλεπόταν στην ανακοίνωση σχετικά με την έναρξη της διαδικασίας και εστάλησαν ερωτηματολόγια σε όλα τα ενδιαφερόμενα μέρη.

         B.   ΑΝΑΚΛΗΣΗ ΤΗΣ ΚΑΤΑΓΓΕΛΙΑΣ ΚΑΙ ΠΕΡΑΤΩΣΗ ΤΗΣ ΔΙΑΔΙΚΑΣΙΑΣ

               (5)

               Με επιστολή της 31ης Ιανουαρίου 2006 στην Επιτροπή, ο καταγγέλλων ανακάλεσε επισήμως την καταγγελία. Σύμφωνα με τον καταγγέλλοντα, αυτή η ανάκληση οφείλεται στην πρόσφατη σημαντική αλλαγή του Συστήματος Γενικευμένων Προτιμήσεων για την αιθυλική αλκοόλη καταγωγής Πακιστάν. Σύμφωνα με τον καταγγέλλοντα, αυτό, αν και δεν έχει εξαλείψει τις πρακτικές ντάμπινγκ, βοήθησε στο να μειωθούν σημαντικά οι μεγάλοι και ζημιογόνοι όγκοι των εισαγωγών από το Πακιστάν στην Κοινότητα. Δεδομένου ότι τα στοιχεία που περιείχε η καταγγελία στηρίχθηκαν στη συνδυασμένη επίπτωση των εισαγωγών από τη Γουατεμάλα και το Πακιστάν, ο καταγγέλλων πιστεύει ότι η ανάκληση της καταγγελίας όσον αφορά αυτές τις δύο χώρες είναι εύλογη επιλογή στην συγκεκριμένη στιγμή.

               (6)

               Σύμφωνα με το άρθρο 9 παράγραφος 1 του βασικού κανονισμού, η διαδικασία είναι δυνατόν να περατωθεί εφόσον ανακαλείται η καταγγελία, εκτός αν η περάτωση δεν είναι προς το συμφέρον της Κοινότητας.

               (7)

               Η Επιτροπή έκρινε σκόπιμη την περάτωση της παρούσας διαδικασίας, δεδομένου ότι η έρευνα δεν έφερε στο φως τυχόν στοιχεία σύμφωνα με τα οποία η περάτωση αυτή δεν θα ήταν προς το συμφέρον της Κοινότητας. Τα ενδιαφερόμενα μέρη ενημερώθηκαν σχετικά και τους παρεσχέθη η ευκαιρία να διατυπώσουν τις παρατηρήσεις τους. Εντούτοις, δεν λήφθηκαν παρατηρήσεις που θα μπορούσαν να μεταβάλλουν αυτήν την απόφαση.

               (8)

               Επομένως, η Επιτροπή συνάγει το συμπέρασμα ότι είναι σκόπιμο να περατωθεί, χωρίς να επιβληθούν μέτρα, η διαδικασία αντιντάμπινγκ όσον αφορά τις εισαγωγές στην Κοινότητα αιθυλικής αλκοόλης καταγωγής Γουατεμάλας και Πακιστάν,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο μόνο
   Περατώνεται η διαδικασία αντιντάμπινγκ όσον αφορά τις εισαγωγές αιθυλικής αλκοόλης, μετουσιωμένης και μη μετουσιωμένης με κατ' όγκο αλκοολικό τίτλο 80 % vol ή περισσότερο, καταγωγής Γουατεμάλας και Πακιστάν, που υπάγεται κανονικά στους κωδικούς ΣΟ 2207 10 00 και ex 2207 20 00.

      Βρυξέλλες, 25 Απριλίου 2006.

            Για την Επιτροπή

         Peter MANDELSON

            Μέλος της Επιτροπής

      (1)  ΕΕ L 56 της 6.3.1996, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 2117/2005 (ΕΕ L 340 της 23.12.2005, σ. 17).

      (2)  ΕΕ C 129 της 26.5.2005, σ. 22.


title: 2014/570/ΕΕ: Απόφαση του Ευρωπαϊκού Κοινοβουλίου, της 3ης Απριλίου 2014 , σχετικά με το κλείσιμο των λογαριασμών του Ευρωπαϊκού Οργανισμού Ασφάλειας της Αεροπορίας για το οικονομικό έτος 2012

text:
               5.9.2014

               EL

               Επίσημη Εφημερίδα της Ευρωπαϊκής Ένωσης

               L 266/186

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 3ης Απριλίου 2014
   σχετικά με το κλείσιμο των λογαριασμών του Ευρωπαϊκού Οργανισμού Ασφάλειας της Αεροπορίας για το οικονομικό έτος 2012
   (2014/570/ΕΕ)
   ΤΟ ΕΥΡΩΠΑΪΚΌ ΚΟΙΝΟΒΟΎΛΙΟ,

               —

               έχοντας υπόψη τους τελικούς ετήσιους λογαριασμούς του Ευρωπαϊκού Οργανισμού Ασφάλειας της Αεροπορίας για το οικονομικό έτος 2012,

               —

               έχοντας υπόψη την έκθεση του Ελεγκτικού Συνεδρίου για τους οριστικούς ετήσιους λογαριασμούς του Ευρωπαϊκού Οργανισμού Ασφάλειας της Αεροπορίας για το οικονομικό έτος 2012, συνοδευόμενη από τις απαντήσεις του Οργανισμού (1),

               —

               έχοντας υπόψη τη σύσταση του Συμβουλίου, της 18ης Φεβρουαρίου 2014 (05849/2014 - C7-0054/2014),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και συγκεκριμένα το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 (3) του Συμβουλίου, και συγκεκριμένα το άρθρο 208,

               —

               έχοντας υπόψη τον κανονισμό (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου (4), για την ίδρυση ενός Ευρωπαϊκού Οργανισμού Ασφάλειας της Αεροπορίας, και συγκεκριμένα το άρθρο 60,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού-πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

               —

               έχοντας υπόψη τον κατ’ εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (6), και συγκεκριμένα το άρθρο 108,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Μεταφορών και Τουρισμού (A7-0221/2014),

               1.

               εγκρίνει το κλείσιμο των λογαριασμών του Ευρωπαϊκού Οργανισμού Ασφάλειας της Αεροπορίας για το οικονομικό έτος 2012·

               2.

               αναθέτει στον πρόεδρό του να διαβιβάσει την παρούσα απόφαση στον εκτελεστικό διευθυντή του Ευρωπαϊκού Οργανισμού Ασφάλειας της Αεροπορίας, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 365, 13.12.2013, σ. 66.

      (2)  ΕΕ L 248, 16.9.2002, σ. 1.

      (3)  ΕΕ L 298, 26.10.2012, σ. 1.

      (4)  ΕΕ L 79, 19.3.2008, σ. 1.

      (5)  ΕΕ L 357, 31.12.2002, σ. 72.

      (6)  ΕΕ L 328, 7.12.2013, σ. 42.


Avis juridique important

|

31998D0591

98/591/ΕΚ: Απόφαση του Συμβουλίου της 13ης Οκτωβρίου 1998 για τη σύναψη της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της κυβέρνησης των Ηνωμένων Πολιτειών της Αμερικής

Επίσημη Εφημερίδα αριθ. L 284 της 22/10/1998 σ. 0035 - 0036

ΑΠΟΦΑΣΗ ΤΟΥ ΣΥΜΒΟΥΛΙΟΥ της 13ης Οκτωβρίου 1998 για τη σύναψη της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της κυβέρνησης των Ηνωμένων Πολιτειών της Αμερικής (98/591/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Μ σε συνδυασμό με τις διατάξεις του άρθρου 228 παράγραφος 2 πρώτο εδάφιο και του άρθρου 228 παράγραφος 3 πρώτο εδάφιο,την πρόταση της Επιτροπής (1),τη γνώμη του Ευρωπαϊκού Κοινοβουλίου (2),Εκτιμώντας:ότι η Ευρωπαϊκή Κοινότητα και οι Ηνωμένες Πολιτείες της Αμερικής συνεχίζουν την εφαρμογή ειδικών προγραμμάτων Ε& ΤΑ σε τομείς κοινού ενδιαφέροντος 7ότι με βάση την εμπειρία που αποκομίστηκε κατά το παρελθόν, αμφότερες οι πλευρές εξέφρασαν την επιθυμία τους να καθιερωθεί ένα βαθύτερο και ευρύτερο πλαίσιο για τη διεξαγωγή της συνεργασίας στα θέματα της επιστήμης και τεχνολογίας 7ότι η συμφωνία επιστημονικής και τεχνολογικής συνεργασίας συναποτελεί μέρος της συνολικής συνεργασίας μεταξύ της Ευρωπαϊκής Κοινότητας και των Ηνωμένων Πολιτειών της Αμερικής, όπως αυτή αντικατοπτρίζεται ιδίως στο νέο υπερατλανιτκό θεματολόγο (New Transatlantic Agenda) το οποίο εγκρίθηκε από αμφότερες τις πλευρές το Δεκέμβριο του 1995 7ότι με την απόφαση που εξέδωσε στις 25 Ιουνίου 1996 το Συμβούλιο εξουσιοδότησε την Επιτροπή να διαπραγματευθεί τη σύναψη συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της κυβέρνησης των Ηνωμένων Πολιτειών της Αμερικής 7ότι το Συμβούλιο αποφάσισε με την απόφασή του της 1ης Δεκεμβρίου 1997 να υπογραφεί η συμφωνία επιστημονικής και τεχνολογικής συνεργασίας εξ ονόματος της Ευρωπαϊκής Κοινότητας 7ότι η συμφωνία υπογράφηκε στις 5 Δεκεμβρίου 1997 7ότι η συμφωνία επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της κυβέρνησης των Ηνωμένων Πολιτειών της Αμερικής πρέπει να εγκριθεί,ΕΞΕΔΩΣΕ ΤΗΝ ΑΚΟΛΟΥΘΗ ΑΠΟΦΑΣΗ:Άρθρο 1 Η συμφωνία επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της κυβέρνησης των Ηνωμένων Πολιτειών της Αμερικής εγκρίνεται εξ ονόματος της Κοινότητας.Το κείμενο της συμφωνίας επισυνάπτεται στην παρούσα απόφαση.Άρθρο 2 Σύμφωνα με όσα ορίζονται στο άρθρο 12 της συμφωνίας, ο Πρόεδρος του Συμβουλίου θα απευθύνει τη σχετική γνωστοποίηση ότι ολοκληρώθηκαν οι απαιτούμενες διαδικασίες για την έναρξη ισχύος της συμφωνίας από την πλευρά της Κοινότητας.Λουξεμβούργο, 13 Οκτωβρίου 1998.Για το ΣυμβούλιοΟ ΠρόεδροςC. EINEM(1) ΕΕ C 162 της 28. 5. 1998, σ. 10.(2) Γνώμη που διαπτυπώθηκε στις 7 Οκτωβρίου 1998 (δεν δημοσιεύθηκε ακόμα στην Επίσημη Εφημερίδα).


title: 2013/389/ΕΕ: Απόφαση του Συμβουλίου, της 15ης Ιουλίου 2013 , για τον διορισμό δύο τακτικών μελών από τη Φινλανδία στην Ευρωπαϊκή Οικονομική και Κοινωνική Επιτροπή

text:
               19.7.2013

               EL

               Επίσημη Εφημερίδα της Ευρωπαϊκής Ένωσης

               L 196/21

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 15ης Ιουλίου 2013
   για τον διορισμό δύο τακτικών μελών από τη Φινλανδία στην Ευρωπαϊκή Οικονομική και Κοινωνική Επιτροπή
   (2013/389/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 302,
   Έχοντας υπόψη την πρόταση της φινλανδικής κυβέρνησης,
   Έχοντας υπόψη τη γνώμη της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 13 Σεπτεμβρίου 2010 το Συμβούλιο εξέδωσε την απόφαση 2010/570/ΕΕ, Ευρατόμ για τον διορισμό των μελών της Ευρωπαϊκής Οικονομικής και Κοινωνικής Επιτροπής για την περίοδο που αρχίζει στις 21 Σεπτεμβρίου 2010 και τελειώνει στις 20 Σεπτεμβρίου 2015 (1).

               (2)

               Δύο θέσεις μελών της Ευρωπαϊκής Οικονομικής και Κοινωνικής Επιτροπής έχουν μείνει κενές λόγω της λήξης της θητείας της κυρίας Leila KURKI και της κυρίας Marja-Liisa PELTOLA,

         ΕΞΕΔΩΣΕ ΤΗΝ ΑΚΟΛΟΥΘΗ ΑΠΟΦΑΣΗ:
   Άρθρο 1
   Ο κ. Timo VUORI, Chief Executive, ICC Finland και η κ. Marianne MUONA, Director of FinUnions, διορίζονται μέλη της Ευρωπαϊκής Οικονομικής και Κοινωνικής Επιτροπής για το υπόλοιπο της τρέχουσας θητείας, ήτοι έως τις 20 Σεπτεμβρίου 2015.
   Άρθρο 2
   Η παρούσα απόφαση αρχίζει να ισχύει την ημέρα έκδοσής της.

      Βρυξέλλες, 15 Ιουλίου 2013.

            Για το Συμβούλιο

            Ο Πρόεδρος

         V. JUKNA

      (1)  ΕΕ L 251 της 25.9.2010, σ. 8.


Avis juridique important

|

31997D0386

97/386/ΕΚ: Απόφαση του Ευρωπαϊκού Κοινοβουλίου της 24ης Απριλίου 1997 σχετικά με τη χορήγηση απαλλαγής στο Διοικητικό Συμβούλιο του Ευρωπαϊκού Κέντρου για την Ανάπτυξη της Επαγγελματικής Κατάρτισης όσον αφορά την εκτέλεση του προϋπολογισμού του για το οικονομικό έτος 1994

Επίσημη Εφημερίδα αριθ. L 162 της 19/06/1997 σ. 0050 - 0050

ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ της 24ης Απριλίου 1997 σχετικά με τη χορήγηση απαλλαγής στο Διοικητικό Συμβούλιο του Ευρωπαϊκού Κέντρου για την Ανάπτυξη της Επαγγελματικής Κατάρτισης όσον αφορά την εκτέλεση του προϋπολογισμού του για το οικονομικό έτος 1994 (97/386/ΕΚ) ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,- έχοντας υπόψη τη συνθήκη για την ίδρυση των Ευρωπαϊκών Κοινοτήτων, και ιδίως το άρθρο 206,- έχοντας υπόψη τους λογαριασμούς του Ευρωπαϊκού Κέντρου για την Ανάπτυξη της Επαγγελματικής Κατάρτισης και την έκθεση του Ελεγκτικού Συνεδρίου για το θέμα αυτό (C4-0564/95),- έχοντας υπόψη τη σύσταση του Συμβουλίου της 11ης Μαρτίου 1996 (C4-0196/96),- έχοντας υπόψη το ψήφισμά του της 17ης Απριλίου 1996 με το οποίο ενημερώνει το Διοικητικό Συμβούλιο του Ευρωπαϊκού Κέντρου για την Ανάπτυξη της Επαγγελματικής Κατάρτισης (CEDEFOP) σχετικά με τους λόγους για τους οποίους δεν μπορεί να χορηγηθεί η απαλλαγή ως προς την εκτέλεση του προϋπολογισμού του για το οικονομικό έτος 1994 (1),- έχοντας υπόψη την έκθεση της επιτροπής ελέγχου του προϋπολογισμού (A4-0138/97),1. σημειώνει τα ακόλουθα στοιχεία των λογαριασμών του Ευρωπαϊκού Κέντρου για την Ανάπτυξη της Επαγγελματικής Κατάρτισης:>ΘΕΣΗ ΠΗΝΑΚΑ>2. χορηγεί απαλλαγή στο διοικητικό συμβούλιο του Ευρωπαϊκού Κέντρου για την Ανάπτυξη της Επαγγελματικής Κατάρτισης όσον αφορά την εκτέλεση του προϋπολογισμού του για το οικονομικό έτος 1994.Ο Γενικός ΓραμματέαςJulian PRIESTLEYΟ ΠρόεδροςJosι Marνa GIL-ROBLES(1) ΕΕ αριθ. C 141 της 13. 5. 1996, σ. 125.


title: Απόφαση του Προεδρείου του Ευρωπαϊκού Κοινοβουλίου, της 16ης Ιουνίου 2014 , για την τροποποίηση των μέτρων εφαρμογής του καθεστώτος των βουλευτών του Ευρωπαϊκού Κοινοβουλίου

text:
               28.6.2014

               EL

               Επίσημη Εφημερίδα της Ευρωπαϊκής Ένωσης

               C 200/56

         ΑΠΌΦΑΣΗ ΤΟΥ ΠΡΟΕΔΡΕΊΟΥ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 16ης Ιουνίου 2014
   για την τροποποίηση των μέτρων εφαρμογής του καθεστώτος των βουλευτών του Ευρωπαϊκού Κοινοβουλίου
   (2014/C 200/02)
   ΤΟ ΠΡΟΕΔΡΕΙΟ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 223 παράγραφος 2,
   Έχοντας υπόψη το καθεστώς των βουλευτών του Ευρωπαϊκού Κοινοβουλίου (1),
   Έχοντας υπόψη τα άρθρα 8 και 23 του Κανονισμού του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Σύμφωνα με το άρθρο 69 παράγραφος 2 των μέτρων εφαρμογής του καθεστώτος των βουλευτών του Ευρωπαϊκού Κοινοβουλίου (2) («τα μέτρα εφαρμογής»), το ανώτατο μηνιαίο όριο του ποσού που μπορεί να αναληφθεί για βουλευτική επικουρία υπόκειται σε τιμαριθμική αναπροσαρμογή σύμφωνα με την αναπροσαρμογή των αποδοχών των υπαλλήλων και του λοιπού προσωπικού της Ευρωπαϊκής Ένωσης.

               (2)

               Ο κανονισμός (ΕΕ) αριθ. 423/2014 του Ευρωπαϊκού Κοινοβουλίου και του Συμβουλίου (3) που τέθηκε σε ισχύ την 1η Μαΐου 2014 ορίζει ότι η αναπροσαρμογή των αποδοχών και των συντάξεων των υπαλλήλων και του λοιπού προσωπικού της Ευρωπαϊκής Ένωσης για τα έτη 2011 και 2012 είναι 0 % και 0,8 % αντιστοίχως. Πέραν τούτου, ως μέρος του πολιτικού συμβιβασμού σχετικά με τη μεταρρύθμιση του κανονισμού υπηρεσιακής κατάστασης των υπαλλήλων της Ευρωπαϊκής Ένωσης και του καθεστώτος που εφαρμόζεται στο λοιπό προσωπικό της Ένωσης, αποφασίστηκε να παγώσουν οι αποδοχές και οι συντάξεις για τα έτη 2013 και 2014,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 33 των μέτρων εφαρμογής, η παράγραφος 4 αντικαθίσταται ως εξής:

               «4.

               Το μέγιστο μηνιαίο ποσό των εξόδων που αναλαμβάνονται για όλους τους προσωπικούς συνεργάτες που αναφέρονται στο άρθρο 34 ορίζεται σε 21 379 EUR με ισχύ από 1ης Ιουλίου 2012».

         Άρθρο 2
   1.   Η παρούσα απόφαση τίθεται σε ισχύ την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   2.   Η παρούσα απόφαση εφαρμόζεται από 1ης Ιουλίου 2012.

      (1)  Απόφαση 2005/684/ΕΚ, Ευρατόμ του Ευρωπαϊκού Κοινοβουλίου, της 28ης Σεπτεμβρίου 2005, για τη θέσπιση του καθεστώτος των βουλευτών του Ευρωπαϊκού Κοινοβουλίου (ΕΕ L 262 της 7.10.2005, σ. 1).

      (2)  Απόφαση του προεδρείου του Ευρωπαϊκού Κοινοβουλίου, της 19ης Μαΐου και 9ης Ιουλίου 2008, σχετικά με τα μέτρα εφαρμογής του καθεστώτος των βουλευτών του Ευρωπαϊκού Κοινοβουλίου (ΕΕ C 159 της 13.7.2009, σ. 1).

      (3)  Κανονισμός (ΕΕ) αριθ. 423/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για την αναπροσαρμογή, από 1ης Ιουλίου 2012, των αποδοχών και των συντάξεων των υπαλλήλων και του λοιπού προσωπικού της Ευρωπαϊκής Ένωσης, καθώς και των διορθωτικών συντελεστών που εφαρμόζονται στις εν λόγω αποδοχές και συντάξεις (ΕΕ L 129 της 30.4.2014, σ. 12).